Kistestol

Kistestol er brukt som betegnelse på et kombinasjonsmøbel som består av en stol der det er et oppbevaringsrom eller liten kiste under setet. Betegnelsen er kjent fra bygdene på Nordmøre og fra Oppdal i Sør-Trøndelag.Norsk ordbok, (2007), bd. 6, sp. 271. Oslo.

Fra Rindal forteller Hanna Wille om bruken av slike stoler omkring 1860: Apropos kistestol, det var en stol, hvor sædet dannede en liden kasse til opbevaring af sysager. Enhver tjenetepige havde en saadan; og drengene havde en lignede kistekrak, hvori ogsaa opbevaredes forskjellige smaating.Wille, 1912, s. 77. Men møbelet som kombinerer kiste og stol har tradisjoner langt tilbake. I Osebergskipet fra 800-tallet ble det funnet en stol i kassekonstruksjon med et rom under setet som kunne brukes til oppbevaring. Dette er den eldste bevarte stolen i Norden. Slike kassestoler var vanlige både som tronstoler og kirkestoler i tidlig middelalder ute i Europa og de er ofte gjengitt i illustrasjoner i gamle håndskrifter.Steen (1975), s. 10.

Litteratur
 Steen, Albert (1975): Stoler i Norge. Oslo. 
 Wille, Hanna(1912): Af en prestefamiljes krønike. Optegnelser og erindringer fra de gamle prestegaarde. Kristiania.

Referanser

Eksterne lenker
 Se kistestol i DigitaltMuseum

Kategori:Stoler